ai4bharat/Pralekha huggingface dataset:
वाणिज्य आणि उदयोग मंत्रालय
वाणिज्य आणि उद्योग मंत्री पियुष गोयल यांची उद्योग आणि व्यापारी संघटनांशी चर्चा; त्यांचे प्रश्न सोडविण्यासाठी मंत्रालय प्रयत्नशील असल्याची दिली ग्वाही
नवी दिल्ली, 9 एप्रिल 2020
कोविड -19 प्रादुर्भाव आणि त्यानंतरच्या लॉकडाउनच्या पार्श्वभूमीवर व्यापारी आणि उद्योजकांना भेडसावणाऱ्या समस्यांची वस्तुस्थिती समजून घेण्यासाठी वाणिज्य आणि उद्योग मंत्रालयाने आज व्हिडिओ कॉन्फरन्सिंगद्वारे देशातील विविध उद्योग व व्यापार संघटनांशी संवाद साधला. केंद्रीय वाणिज्य आणि उद्योगमंत्री आणि रेल्वेमंत्री पियुष गोयल, केंद्रीय राज्यमंत्री सोमप्रकाश तसेच वाणिज्य आणि उद्योग मंत्रालयाचे अधिकारी या बैठकीला उपस्थित होते.
लॉकडाउनच्या घोषणेनंतर झालेल्या अशा प्रकारच्या बैठकांनंतर उद्योग संघटनांची गेल्या काही दिवसातील परिस्थिती आणि प्रगतीचे मूल्यांकन यावेळी करण्यात आले. तरलतेचे संकट, ऑर्डर रद्द होणे, कामगार टंचाई, राज्य आणि जिल्हा प्राधिकरणांनी केंद्र सरकारच्या आदेशांचे काढलेले विविध अन्वयार्थ, ट्रक अडकून पडणे, सुटे भाग मिळविण्यात येणाऱ्या अडचणी इत्यादी मुद्दे उद्योग संघटनांनी उपस्थित केले. त्याच वेळी त्यांनी माहिती दिली की मागील पंधरवड्यात परिस्थितीत बरीच सुधारणा झाली आहे, त्यामुळे माहिती-तंत्रज्ञान उद्योग 95 टक्के क्षेत्र व्यापू शकला आहे. उद्योग आणि व्यापाऱ्यांनी त्यांच्यामार्फत केल्या जाणाऱ्या सामाजिक उत्तरदायित्वाविषयी, चांगल्या उपक्रमांविषयी आणि सामुदायिक स्वयंपाकघराविषयी माहिती दिली.
अर्थव्यवस्था आणि रोजीरोटीवर पडला जाणारा ताण दूर करणे गरजेचे आहे.परंतु देशातील जनतेचे प्राण वाचवायला प्राधान्य दिले गेले पाहिजे. योग्य मूल्यांकन करून लॉकडाउनवर उचित वेळी निर्णय घेतला जाईल मात्र या काळात जे काही कमावले आहे ते घाईघाईत निर्णय घेऊन गमावू शकत नाही, असे गोयल यांनी सांगितले. काही राज्ये त्यांचा लॉकडाउनचा कार्यकाळ वाढविण्याचे नियोजन करीत आहेत याकडे त्यांनी उद्योग आणि व्यापार जगताचे लक्ष वेधले. उद्योजकांनी तर्कसंगत दृष्टीकोन ठेवून त्यांच्या कार्यपद्धतीत सुधारणा करावी जेणेकरून कामगारांच्या आरोग्य आणि सुरक्षिततेशी तडजोड न करता त्यांची उत्पादकता आणि कार्यक्षमता वाढण्यास मदत होईल असे गोयल यांनी सांगितले. ते म्हणाले, “मला वाटतं आपण मागण्यांची यादी बनवण्याऐवजी अधिक व्यावहारिक बोलणे सुरू करायला हवे.”
मंत्रालय आधीच वाहतूक आणि निर्यात-आयात संबंधित समस्यांचे निराकरण करण्याचे काम करीत आहे, तसेच विविध मंत्रालयांसोबत उद्योग व व्यापाऱ्यांच्या इतर समस्यांबाबतही विचार करीत आहे. कोविडची प्रकरणे घटू लागल्यानंतर नुकतेच स्थलांतरीत झालेले कामगार परत येतील, असे गोयल यांनी सांगितले. उद्योगांसाठी मदत पॅकेजची लवकरच घोषणा करावी या काही बैठकीतील सहभागींच्या मागणीवर ते म्हणाले की, प्राप्त झालेला अभिप्राय वित्त मंत्रालयाकडे विचारार्थ पाठविला जात असून त्यावर संतुलित, संवेदनशील निर्णय होण्याची शक्यता आहे. संघटनेच्या सदस्यांनी केलेल्या मानवतावादी उपक्रमांचे कौतुक गोयल यांनी केले. कोविड-19 चा प्रभावी मुकाबला करण्यासाठी प्रभावी साधन म्हणून संघटनांनी आरोग्य सेतू अॅप डाउनलोड करण्याकरिता त्यांच्या सदस्यांना आणि इतरांना प्रवृत्त करण्याचे आवाहन गोयल यांनी केले.
या बैठकीस सीआयआय, फिक्की, असोचॅम, आयसीसी, लघु उद्योग भारती, फिस्मी, नॅसकॉम, पीएचडी चेंबर ऑफ कॉमर्स अँड इंडस्ट्री, सियाम, एसीएमए, आयएमटीएमए, आयईएमए, सीएआयटी आणि फेम चे प्रतिनिधी उपस्थित होते.
G.Chippalkatti/V.Joshi/P.Malandkar
(Visitor Counter : 196
खाण मंत्रालय
खनिज संसाधनाच्या क्षेत्रातील सहकार्याबाबत भारत आणि अर्जेंटिना प्रजासत्ताक यांच्यातील सामंजस्य करारासाठी मंत्रिमंडळाची मान्यता
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत खाण मंत्रालय, भारत सरकार आणि अर्जेंटिना प्रजासत्ताकच्या उत्पादक विकास मंत्रालयाचे खाण धोरण सचिवालय यांच्यात सामंजस्य करारासाठी मान्यता देण्यात आली.
खनिज संसाधन क्षेत्रात सहकार्यासाठी हा सामंजस्य करार संस्थात्मक यंत्रणा पुरवेल.
उत्खनन, खाणकाम आणि लिथियमचे लाभ मिळविणे यासह खनिजशोध आणि विकासाला चालना आणि विकास यासाठी सहकार्य आणि गतिविधी वृद्धिंगत करणे, ही या सामंजस्य कराराची उद्दीष्टे आहेत. परस्पर फायद्यासाठी महत्त्वाची आणि सामरिक खनिजे, मूळ धातू क्षेत्रात संयुक्त उद्यम निर्मितीची शक्यता पडताळणी, तांत्रिक आणि वैज्ञानिक माहितीचे आदानप्रदान, कल्पना व ज्ञानाचे आदानप्रदान, प्रशिक्षण आणि क्षमताबांधणी; आणि खाणकाम क्षेत्रात गुंतवणूक व विकासाला चालना ही नाविन्यपूर्ण उद्दीष्टे ठरणार आहेत.
इलेक्ट्रॉनिक्स आणि माहिती तंत्रज्ञान मंत्रालय
ग्लोबल फिनटेक फेस्टमध्ये युआयडीएआय घेऊन आले “रीइमॅजिन आधार” ही संकल्पना
ग्लोबल फिनटेक फेस्ट 2023 मध्ये युआयडीएआयने उत्पादन संवर्धन आणि उद्योग भागीदारांबरोबर सहकार्य केले प्रदर्शित
नवी दिल्ली, 6 सप्टेंबर 2023
नागरिकांना आधार ओळख प्लॅटफॉर्म तसेच आणि विविध सेवांचा लाभ घेण्यात मदत करण्यासाठी भारतीय विशिष्ट ओळख प्राधिकरण  ने सातत्याने प्रयत्न केले आहेत.
या वर्षी युआयडीएआयने मुंबईतील ग्लोबल फिनटेक फेस्टिव्हलमध्ये “आधार #ऑथेंटिकेशनची पुनर्कल्पना” या संकल्पनेअंतर्गत संपूर्णपणे देशात विकसित कृत्रिम बुद्धिमत्ता आणि एमएल इंजिनच्या मदतीने सुधारित फेस ऑथेंटिकेशन सुविधा प्रदर्शित केली.
2022 च्या स्वेच्छा मार्गदर्शक तत्त्वांतर्गत, युआयडीएआय तंत्रज्ञानाचा जलद अवलंब करण्यास सक्षम बनवण्यासाठी आणि रहिवाशांना अधिक चांगल्या प्रकारे सेवा देण्यासाठी प्रयत्न केले आहेत.उत्तम उपाय शोधण्याच्या उद्देशासह उद्योग आणि फिनटेक भागीदारांना युआयडीएआय सोबत सहकार्य करण्यास प्रोत्साहित केले जात आहे.
या धोरणांतर्गत युआयडीएआयने चेहरा प्रमाणीकरणाबाबत नागरिकांचा अनुभव सुधारण्यासाठी एअरटेल पेमेंट्स बँकेबरोबर गेल्या काही महिन्यांपासून काम केले आहे. फसवणुकीचा शोध आणि प्रतिबंधक यंत्रणाचे उत्तम प्रकारे एकत्रीकरण करताना कमी प्रकाशात अधिक प्रभावी फोटो सुनिश्चित करण्यासाठी दोन्ही चमूंनी एकत्रित काम केल्यामुळे हे शक्य झाले.
महात्मा गांधी राष्ट्रीय ग्रामीण रोजगार हमी कायदा  च्या लाभार्थ्यांसाठी उपस्थिती प्रणाली आणि बँकांद्वारे ग्राहक अधिग्रहण प्रक्रिया सारख्या भागीदार उपयोग - प्रकरणे देखील प्रदर्शित करण्यात आली.
ग्लोबल फिनटेक फेस्टिव्हल 2023 चा एक भाग म्हणून,युआयडीएआयने सहकार्य , सह-नवोन्मेष आणि व्यापक अवलंब या दृष्टीने संधींचा शोध घेण्याच्या उद्देशाने विविध फिनटेक कंपन्यांचे अधिकारी आणि संबंधित व्यवस्थेतील भागीदारांसह “ रिइमॅजिन आधार #टूगेदर” या संकल्पनेअंतर्गत उद्योगांबरोबर बैठक देखील घेतली.
नागरिकांसाठी आधारचा सुरक्षित, वेगवान आणि सर्वसमावेशक वापर सुनिश्चित करण्यासाठी सर्व शैक्षणिक आणि उद्योग भागीदारांना एकत्रितपणे काम करण्यास प्रोत्साहित करण्याच्या दिशेने युआयडीएआय टीमने टाकलेले हे आणखी एक पाऊल होते.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
गृह मंत्रालय
“कोणत्याही परिस्थितीत आपल्या लोकांसोबत उभा असतो, तोच खरा नेता असतो” - केंद्रीय गृह आणि सहकार मंत्री अमित शाह
“कोणत्याही परिस्थितीत आपल्या लोकांच्या पाठीशी उभा असतो, तोच खरा नेता असतो,” असे, केंद्रीय गृह आणि सहकार मंत्री अमित शाह यांनी म्हटले आहे. X वर केलेल्या ट्वीटमालिकेत गृहमंत्री अमित शाह यांनी म्हटले की पंतप्रधान नरेंद्र मोदी आज सकाळी ग्रीसहून थेट बंगरुळू येथे गेले आणि इस्रोमध्ये जाऊन, भारताचे चांद्रयान मिशन यशस्वी करणाऱ्या वैज्ञानिकांची भेट घेत त्यांचे अभिनंदन केले. यावेळी त्यांनी वैज्ञानिकांसमोर केलेल्या प्रेरणादायी भाषणात, भारताची अभिमानास्पद कामगिरी आणि आकाशाला गवसणी घालणारी यशोगाथा यांचे वर्णन केले, असे अमित शाह म्हणाले.
चांद्रयान अभियान यशस्वी झाले, तो 23 ऑगस्ट हा दिवस भारतासाठी ऐतिहासिक दिवस ठरला आहे, असे गृहमंत्री अमित शाह म्हणाले. आज पंतप्रधान नरेंद्र मोदी यांनी हा दिवस ‘राष्ट्रीय अंतराळ दिन’ म्हणून जाहीर केला आहे, जेणेकरून या अभियानाच्या मागची यशोगाथा पुढच्या पिढ्यांपर्यंतही पोहोचावी. हा निर्णय, पुढच्या वैज्ञानिकांना अवकाश संशोधनात नवी ऊंची गाठण्यासाठी, तिरंग्याची प्रतिष्ठा उंचावण्यासाठी प्रेरणादायी ठरेल, असा विश्वास अमित शाह यांनी व्यक्त केला.
भारताच्या चांद्रयान अभियानाच्या ऐतिहासिक यशानंतर आपल्या वैज्ञानिकांनी काळाच्या पडद्यावर आपला कायमस्वरूपी ठसा उमटवला आहे. असे अमित शाह पुढे म्हणाले. हे यश साजरे करण्यासाठी, पंतप्रधान नरेंद्र मोदी यांनी चांद्रयान - 3 ज्या ठिकाणी उतरले, त्या जागेला ‘शिवशक्ती’ असे नाव तर चांद्रयान-2 ज्या ठिकाणी उतरले, त्या जागेला ‘तिरंगा’ असे नाव दिले असून, त्यामुळे ‘कोणतेही अपयश कायमस्वरुपी नसते’ असा संदेश आपल्याला सदैव मिळत राहील, असे गृहमंत्र्यांनी म्हटले आहे.
पर्यावरण, वन एवं जलवायु परिवर्तन मंत्रालय
लडाखमधल्या त्सो कार पाणथळ प्रदेशाला आता ‘आंतरराष्ट्रीय आर्द्रभूमी’चे महत्व
भारतामध्ये आता 42 ‘रामसर’ स्थाने
नवी दिल्ली, 24 डिसेंबर 2020
भारताने लडाखमधल्या त्सो कार पाणथळ ठिकाणाला देशातले 42 वे ‘रामसर’ म्हणून घोषित केले आहे. लडाख या केंद्रशासित प्रदेशातले हे दुसरे पाणथळ ठिकाण आहे.
पर्यावरण, वन आणि हवामान बदल मंत्री प्रकाश जावडेकर यांनी आज व्टिटरच्या माध्यमातून याविषयी माहिती सामायिक केली.
सर्वात उंचस्थानी असलेल्या त्सो कार खोरे क्षेत्रामध्ये दोन मुख्य आणि महत्वाचे जलस्त्रोत आहेत. यामध्ये दक्षिणेकडच्या भागात जवळपास 438 हेक्टर क्षेत्रामध्ये पाणथळ जागा आहे. तर लडाखमध्ये उत्तरेकडे चांगथांग विभागात 1800 हेक्टर पाणथळ क्षेत्र आहे. याच स्थानाला त्सो कार म्हणजेच ‘श्वेत झील’- पांढरा तलाव असे नाव आहे. या तलावातल्या खारट पाण्याचे बाष्पीभवन झाल्यामुळे धवल कणांचे आगर तयार झाले आहे.
लडाखमधले हे त्सो कार खोरे हे स्थलांतरित पक्ष्यांच्या दृष्टीनेही अतिशय महत्वाचे स्थान आहे. कारण मध्य आशियातून येणारे स्थलांतरित पक्षी या खोऱ्यांमध्ये काही काळ थांबतात. तसेच काळ्या मानेचे सारस-करकोचा यासारखे अनेक पक्षी प्रजनन काळात या क्षेत्रामध्ये येतात.
जागतिक जैव विविधतेच्या संवर्धनासाठी आणि या जैवसाखळीतील घटकांना बळकट करून टिकवून ठेवण्यासाठी सर्वात महत्वाची भूमिका ठिकठिकाणच्या पाणथळ जागा म्हणजे ‘आर्द्रभूमी’ करीत असतात. त्यामुळे देशातल्या अशा पाणथळ जागांचे, आर्द्रभूमींची एक यादी म्हणजेच ‘रामसर सूची’ करण्यात येत आहे. आर्द्रभूमीचे आंतरराष्ट्रीय जाळे विकसित करण्याच्या उद्देशाने अशा जागांची देखभाल करण्यासाठी रामसर सूची महत्वाची आहे.
निसर्गाच्या पर्यावरण शृंखलेमध्ये आर्द्रभूमी म्हणजेच पाणथळ ठिकाणांना अतिशय महत्वाचे स्थान आहे. कारण अशा स्थानांमुळेच पर्यावरणाची परिसंस्था कार्यरत राहू शकते. सर्वांना अन्न, पाणी, भूजल पुनर्भरण, जल शुद्धीकरण, पूर नियंत्रण, जमिनीची धूप नियंत्रित करणे आणि हवामान नियमन यांच्यासाठी आर्द्रभूमीची गरज आहे. हे लक्षात घेऊन पर्यावरण, वन आणि हवामान बदल मंत्रालयाच्यावतीने पाणथळ जागांच्या देखभालीचे काम सुरू करण्यात आले आहे.S.Thakur/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 388
नौवहन मंत्रालय
केंद्रीय राज्यमंत्री श्रीपाद नाईक यांच्या हस्ते गोव्यात 126 उमेदवारांना नियुक्ती पत्रांचे वितरण
पणजी, 13 जून 2023
पंतप्रधान नरेंद्र मोदी यांनी आज सहाव्या राष्ट्रीय 'रोजगार मेळाव्या' ला संबोधित केले. देशभरात 43 ठिकाणी आयोजित कार्यक्रमात एकूण 70 हजार नवनियुक्त उमेदवारांना नियुक्ती पत्राचे वितरण करण्यात आलं.
गोव्यात केंद्रीय बंदरे, नौवहन आणि जलमार्ग राज्यमंत्री श्रीपाद नाईक यांच्या हस्ते नियुक्तपत्रं वितरीत करण्यात आली. याप्रसंगी बोलताना श्रीपाद नाईक यांनी नवनियुक्त उमेदवारांना शुभेच्छा दिल्या. श्रीपाद नाईक म्हणाले की, पंतप्रधानांनी 10 लाख नोकऱ्या देण्याचे उद्दिष्ट ठेवले आहे. रोजगार मेळाव्यांच्या माध्यमातून हे उद्दिष्ट साध्य होताना दिसत आहे. सरकरी नोकऱ्यांबरोबरच आज स्टार्टअप आणि विविध योजनांच्या माध्यमातून होणाऱ्या कर्जसुलभतेमुळे व्यवसाय करणे सुलभ झाले आहे. याचा देशातील युवकांना लाभ होत आहे.
गोव्यात 126 उमेदवारांना नियुक्ती पत्रे देण्यात आली. यात भारतीय स्टेट बँक 64, बँक ऑफ महाराष्ट्र 14, रेल्वे 30, सीमाशुल्क 8, केंद्रीय वस्तू व सेवा कर विभाग 8, केंद्रीय श्रम मंत्रालय आणि संरक्षण मंत्रालय प्रत्येकी एक अशी नियुक्तीपत्र देण्यात आली.
रोजगार मेळावा हे रोजगार निर्मितीला सर्वोच्च प्राधान्य देण्याच्या पंतप्रधानांच्या वचनबद्धतेच्या पूर्ततेच्या दिशेने एक पाऊल आहे. रोजगार मेळावा रोजगार निर्मिती आणि तरुणांना त्यांच्या सक्षमीकरणासाठी आणि राष्ट्रीय विकासात सहभागासाठी अर्थपूर्ण संधी उपलब्ध करून देण्यासाठी प्रेरक म्हणून काम करेल अशी अपेक्षा आहे.
नव्याने नियुक्त केलेल्यांना iGOT कर्मयोगी पोर्टलवरील ऑनलाइन मॉड्यूल कर्मयोगी Prarambh द्वारे स्वतःला प्रशिक्षित करण्याची संधी देखील मिळत आहे, जिथे 400 हून अधिक ई-लर्निंग कोर्सेस ‘कुठेही कोणत्याही डिव्हाइसवर’ लर्निंग फॉरमॅटसाठी उपलब्ध करून देण्यात आले आहेत.
SRT/PM
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 77
सांस्कृतिक मंत्रालय
नेताजी सुभाषचंद्र बोस यांच्या कलाकृती संदर्भात सांस्कृतिक मंत्रालयाचे स्पष्टीकरण
नवी दिल्ली, 27 जून 2021
नेताजी सुभाषचंद्र बोस यांच्या गहाळ झालेल्या कलाकृतींविषयी माध्यमांतून प्रसिद्ध होणारे वृत्त पूर्णपणे असत्य असल्याचे सांस्कृतिक मंत्रालयाने स्पष्ट केले आहे. मंत्रालयाने म्हटले आहे, की नेताजी सुभाषचंद्र बोस यांच्या 125 व्या जयंतीनिमित्त यावर्षी दिनांक 23 जानेवारी रोजी कोलकाता येथील व्हिक्टोरिया मेमोरियल येथे एका प्रदर्शनाचे उदघाटन करण्यात आले होते, जिथे या कलाकृती प्रदर्शित करण्यात आल्या होत्या.
या कलाकृती रेड फोर्ट संग्रहालयाकडून पुरातत्व सर्वेक्षण विभागामार्फत दोन संस्थांमधे औपचारिक सामंजस्य करार करून व्हिक्टोरिया मेमोरियल येथे सुयोग्य प्रक्रिया केल्यानंतर आणण्यात आल्या होत्या. हा करार 6 महिन्यांसाठी वैध असून तो पुढे एक वर्षापर्यंत वाढवला जाऊ शकतो. सदर कलाकृती कोलकात्याला पूर्ण सुरक्षा आणि विम्यासह पाठवण्यात आल्या होत्या. मंत्रालयाने पुढे म्हटले आहे की, पुरातन वास्तू आणि प्रदर्शनीय कलाकृतींची देवाणघेवाण हा संग्रहालयांमधला नियमित प्रकार आहे. या प्रकरणामध्ये, पुरातत्व सर्वेक्षण विभाग  आणि व्हिक्टोरिया मेमोरिअल हॉल  दोन्हीही सांस्कृतिक मंत्रालयाच्या प्रशासकीय नियंत्रणाच्या अखत्यारित येतात.S.Thakur/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 179
रसायन आणि खते मंत्रालय
केंद्रीय रसायने आणि खते तसेच अपारंपारीक ऊर्जा राज्यमंत्री भगवंत खुबा यांनी आरसीएफच्या ट्रॉम्बे युनिट मध्ये खतांच्या नवीन श्रेणींचे केले उद्घाटन
केंद्रीय रसायने आणि खते तसेच अपारंपारीक ऊर्जा राज्यमंत्री भगवंत खुबा यांनी आज मुंबईत चेंबूर इथल्या
आरसीएफच्या ट्रॉम्बे युनिटला भेट दिली. तिथे त्यांनी राष्ट्रीय केमिकल्स अँड फर्टिलायझर्स लिमिटेड  - सुफलाच्या 10:26:26 नवीन उत्पादित एनपीके श्रेणीचे उद्घाटन केले.
आरसीएफने 2021-2022 मधे केलेल्या उत्कृष्ट कामगिरीचे मंत्री महोदयांनी कौतुक केले, कोरोना महामारीच्या कठीण काळात केलेल्या उत्कृष्ट कामाबद्दल सर्व कर्मचाऱ्यांचेही त्यांनी अभिनंदन केले. या क्षेत्रात आत्मनिर्भर भारत संकल्पना सुनिश्चित करण्यासाठी आरसीएफने उचललेल्या विविध पावलांचेही त्यांनी कौतुक केले. आरसीएफ संशोधन आणि विकास विभागाने नव्याने विकसित केलेले उत्पादन विपुला 10:10:10 चेही त्यांनी उद्घाटन केले.
सुफला 10:26:26 हे संतुलित खत असून ते सर्व पिकांसाठी वापरण्यास योग्य आहे.
जलसंपदा, नदी विकास आणि गंगा पुनरुत्थान मंत्रालय
देशातील महत्वाच्या 91 धरणांमधल्या पाणीसाठ्यात एक टक्क्याने वाढ
नवी दिल्ली, 14 जून 2018
देशातील महत्त्वाच्या 91 धरणातल्या जलसाठ्यांमध्ये 14 जून 2018 रोजी संपलेल्या सप्ताहामध्ये 28.409 अब्ज घनमीटर पाणी शिल्लक असून, एकूण साठवणूक क्षमतेच्या ते 18 टक्के इतके आहे. 7 जूनला संपलेल्या आठवड्यात हा पाणीसाठा एकूण साठवणूक क्षमतेच्या 17 टक्के होता.
या जलसाठ्यांची एकूण साठवणूक क्षमता 161.993 अब्ज घनमीटर इतकी आहे. 91 पैकी 37 जलसाठ्यांवर 60 मेगावॅट पेक्षा जास्त क्षमतेचे जल विद्युत प्रकल्प उभारण्यात आले आहेत.
पश्चिम विभागात महाराष्ट्र आणि गुजरातचा समावेश असून यामध्ये 27 धरणांचा समावेश आहे. त्यांची एकूण जल साठवण क्षमता 31.26 अब्ज घनमीटर आहे. या साठ्यांमध्ये सध्या 4.07 अब्ज घनमीटर पाणी उपलब्ध आहे. धरणांच्या साठवणूक क्षमतेपैकी 13 टक्के पाणीसाठा उपलब्ध आहे.
राजस्थान, पश्चिम बंगाल, त्रिपुरा, महाराष्ट्र, उत्तराखंड, आंध्र प्रदेश-तेलंगण, कर्नाटक, केरळ आणि तामिळनाडू या राज्यांमध्ये गेल्या वर्षीच्या तुलनेत चांगला जलसाठा उपलब्ध आहे. मात्र, हिमाचल प्रदेश, पंजाब, झारखंड, ओडिशा, गुजरात, उत्तर प्रदेश, मध्य प्रदेश, छत्तीसगड आणि तेलंगणा या राज्यांतील जलसाठ्यांमधील पाण्याचे प्रमाण गेल्यावर्षीच्या तुलनेत कमी आहे.
N.Sapre/N.Chitale/P.Malandkar
(Visitor Counter : 46
पंतप्रधान कार्यालय
आचार्य विनोबा भावे यांच्या जयंतीदिनी पंतप्रधानांकडून स्मरण
पंतप्रधान नरेंद्र मोदी यांनी आचार्य विनोबा भावे यांच्या जयंतीनिमित्त आदरांजली वाहिली आहे.
एका ट्विटमध्ये पंतप्रधान म्हणाले;
"आचार्य विनोबा भावे यांचं जयंतीदिनी स्मरण. त्यांचे जीवन गांधीवादी विचारांचे प्रतिबिंब आहे. ते सामाजिक सबलीकरणाबाबत समर्पित होते आणि त्यांनी 'जय जगत'चा नारा दिला. त्यांच्या विचारधारेमुळे आपल्याला प्रेरणा मिळत असून आपल्या देशाप्रती असलेलं त्यांचं स्वप्न साकार करण्यासाठी आपण कटिबद्ध आहोत."
निती आयोग
भारताला 2020 ते 2050 दरम्यान 311 लाख कोटी रुपयांच्या लॉजिस्टिक इंधनाची बचत शक्य :अहवाल
नवी दिल्ली, 9 जून 2021
नीती आयोग आणि आरएमआय आणि आरएमआय इंडियाच्या ‘भारतात जलद मालवाहतूक : स्वच्छ आणि किफायतशीर माल वाहतुकीसाठी पथदर्शी आराखडा’ या नव्या अहवालात,लॉजिस्टिक खर्चात कपात करण्यासाठीच्या महत्वाच्या संधी सादर मांडण्यात आल्या आहेत.
वस्तू आणि सेवांच्या वाढत्या मागणीमुळे भविष्यात माल वाहतुकीची मागणी वेगाने वाढण्याची अपेक्षा आहे. आर्थिक विकासासाठी माल वाहतूक आवश्यक आहे मात्र मोठा लॉजिस्टिक खर्च आणि शहरांमध्ये वायू प्रदूषण आणि कार्बन डायऑक्साईड उत्सर्जनात भर ही सुद्धा याची एक बाजू आहे.
अहवालानुसार भारताची क्षमता -
1. लॉजिस्टिक खर्चात जीडीपी अर्थात सकल राष्ट्रीय उत्पादनाच्या 4 % घट
2. 2020 ते 2050 या काळात एकूण 10 गिगाटन कार्बन डायऑक्साईड उत्सर्जन कमी
3. 2050 पर्यंत नायट्रोजन ऑक्साईड उत्सर्जन 35% आणि घातक कण उत्सर्जन 28% कमी.
माल वाहतूक हा भारताच्या वाढत्या अर्थव्यवस्थेचा कणा असून पूर्वीपेक्षा अधिक ही वाहतूक प्रणाली जास्तीत जास्त किफायतशीर, स्वच्छ आणि प्रभावी करणे महत्वाचे असल्याचे नीती आयोगाचे वाहतूक आणि इलेक्ट्रिक वाहतूक सल्लागार सुधेंदू जे सिन्हा यांनी म्हटले आहे.
2050 पर्यंत भारतात माल वाहतूकीत पाच पट वाढ आणि 400 दशलक्ष नागरिक शहराकडे वळण्याची शक्यता लक्षात घेऊन संपूर्ण व्यवस्थेमधले परिवर्तन माल वाहतूक क्षेत्रातल्या सुधारणेसाठी उपयुक्त ठरेल.रेल्वे आधारित प्रभावी वाहतूक, प्रभावी लॉजिस्टिक आणि पुरवठा साखळी, इलेक्ट्रिक आणि स्वच्छ इंधनाच्या इतर वाहनांचा वापर यासारख्या संधींचा उपयोग करून हे परिवर्तन साध्य करण्यात येईल. या उपायातून येत्या तीन दशकात 311 लाख कोटी रुपयांची बचत करण्यासाठी भारताला मदत होणार असल्याचे आरएमआयचे व्यवस्थापकीय संचालक क्ले स्ट्रेजर यांनी सांगितले.
माल वाहतूक क्षेत्राशी संलग्न असलेल्या धोरण, तंत्रज्ञान,बाजारपेठ, व्यापार मॉडेल आणि पायाभूत विकास याबाबत अहवालात उपाय सुचवण्यात आले आहेत. रेल्वे जाळे क्षमतेत वाढ, इंटरमोडल वाहतुकीला प्रोत्साहन, गोदामांची सुधारणा, धोरणात्मक उपाय आणि स्वच्छ उर्जा तंत्रज्ञानासाठी पथदर्शी प्रकल्प यांचा शिफारसीमध्ये समावेश आहे.
Jaydevi PS/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
गृह मंत्रालय
गोव्यात रोजगार मेळाव्या अंतर्गत एका कार्यक्रमात 64 जणांना केन्द्रीय मंत्री श्रीपाद नाईक यांच्या हस्ते नियुक्तीपत्रांचे वितरण
पणजी, 22 नोव्हेंबर 2022
रोजगार मेळाव्या अंतर्गत, नव्याने भर्ती झालेल्या सुमारे 71,000 जणांना पंतप्रधान नरेंद्र मोदी यांनी दूरदृश्य प्रणालीच्या माध्यमातून नियुक्तीपत्रांचा दुसरा टप्पा जारी केला. केंद्रीय बंदरे, जहाजबांधणी आणि जलमार्ग तसेच पर्यटन राज्यमंत्री श्रीपाद नाईक यांच्या हस्ते गोव्यातील 64 जणांना नियुक्तीपत्रे देण्यात आली. गोव्यातील मुरगाव बंदर प्राधिकरणाच्या सीआयएसएफ युनिट, ऑफिस ऑफ कमांडंट यांनी कार्यक्रमाचे आयोजन केले होते. सीआयएसएफचे कमांडंट रणजितकुमार साहनी, एमपीएचे उपाध्यक्ष गुरुप्रसाद राय यावेळी उपस्थित होते.
केंद्रीय सशस्त्र दलात नव्याने भर्ती झालेल्या 64 जणांना केंद्रीय मंत्र्यांनी नियुक्ती पत्रे दिली.
रोजगार मेळावा हे, रोजगार निर्मितीला सर्वोच्च प्राधान्य देण्याच्या सरकारच्या वचनबद्धतेच्या दिशेने टाकलेले पाऊल आहे. रोजगार मेळावा, भविष्यात रोजगार निर्मिती आणि तरुणांना अर्थपूर्ण संधी उपलब्ध करून देण्यासाठी उत्प्रेरक म्हणून काम करेल अशी अपेक्षा आहे असे नवनियुक्तांना संबोधित करताना श्रीपाद नाईक म्हणाले.
याआधी ऑक्टोबरमध्ये रोजगार मेळाव्या अंतर्गत नव्याने भर्ती झालेल्या 75 हजार जणांना नियुक्तीपत्रे देण्यात आली होती. विविध केंद्रीय सशस्त्र दलांमध्ये गृह मंत्रालयाकडून मोठ्या संख्येने पदे भरली जात आहेत, असेही नाईक यांनी सांगितले.
विविध सरकारी विभागांमधील सर्व नवीन नियुक्त्यांसाठी ऑनलाइन अभिमुखता अभ्यासक्रम सुरु केला आहे. भर्ती मोहिमेचा तो एक भाग आहे. हा अभ्यासक्रम जीवनात प्रगती साधण्यास उमेदवारांना मदत करेल. त्यांना त्यांचे ज्ञान, कौशल्ये आणि क्षमता वाढवण्यासाठी igotkarmayogi.gov.in मंचावर इतर अभ्यासक्रम जाणून घेण्याची संधी देखील मिळेल असे नाईक यांनी सांगितले.
S.Kane/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 138
संरक्षण मंत्रालय
भारतात संकल्पित आणि विकसित केलेल्या पहिल्या चालक रहित मेट्रो गाडीचे संरक्षण मंत्री राजनाथ सिंह यांनी केले उद्घाटन
संरक्षण मंत्री राजनाथ सिंह यांनी आज बीईएमएल अर्थात भारत अर्थ मूव्हर्स लिमिटेडच्या बेंगळूरू कॉप्लेक्स इथे झालेल्या कार्यक्रमात मुंबई महानगर प्रदेश विकास प्राधिकरणच्या मेट्रो प्रकल्पासाठी चालक रहित मेट्रो गाडीचे उद्घाटन केले. स्वदेशात डिझाईन आणि विकसित केलेल्या चालक विरहीत मेट्रो रेल्वेचे बीईएमएलच्या बेंगळूरू कॉप्लेक्स इथे निर्मिती करण्यात येत आहे.
एमएमआरडीए प्रकल्पात 63 टक्के स्वदेशी सामग्री असून येत्या दोन-तीन वर्षात हे प्रमाण 75 टक्यापर्यंत वाढवण्यात येणार असल्याचे सिंह यांनी सांगितले. पंतप्रधान नरेंद्र मोदी यांच्या आत्मनिर्भर भारत अभियानाला भारतीय उद्योग क्षेत्राच्या मिळालेल्या अभूतपूर्व प्रतिसादाची प्रचीती यातून येत असल्याचे ते म्हणाले.
चालक रहित मेट्रो प्रकल्प म्हणजे इतर भारतीय कंपन्यांना विशेषकरून संरक्षण उद्योगाशी संबंधित उत्पादन केंद्र म्हणून उदयाला येण्यासाठी प्रेरणादायी ठरेल असा विश्वास त्यांनी व्यक्त केला. यामुळे 5 अब्ज अमेरिकी डॉलर्स संरक्षण निर्यात उद्दिष्ट आणि 2025 पर्यंत संरक्षण उद्योग क्षेत्राची उलाढाल 25 अब्ज अमेरिकी डॉलर्स करण्याचे उद्दिष्ट साध्य होण्यासाठी मदत होणार असल्याचे ते म्हणाले. चालक रहित तंत्रज्ञानाचा रणगाडे, लढाऊ विमाने यासारख्या क्षेत्रात भविष्यात विस्तार होईल अशी आशा त्यांनी व्यक्त केली.
मेट्रो निर्मितीमधले बीईएमएलचे पाऊल म्हणजे देशाच्या नागरी वाहतूक क्षेत्रातला निर्णायक क्षण असल्याची भावना बीईएमएलचे अध्यक्ष आणि व्यवस्थापकीय संचालक डॉ दीपक कुमार होटा यांनी व्यक्त केली.
Jaydevi PS/N.Chitale/P.Kor
पंतप्रधान कार्यालय
स्वच्छता मोहिमेत पंतप्रधान सहभागी
फिटनेस इन्फ्लुएन्सर अंकित बैयनपुरिया देखील या उपक्रमात पंतप्रधानांबरोबर सहभागी
पंतप्रधान नरेंद्र मोदी यांच्या आवाहनानुसार आज संपूर्ण देश स्वच्छता मोहीमेत सहभागी होत आहे. प्रत्येकाने स्वच्छतेसाठी एक तास समर्पित केला आहे जो देशाचे उज्ज्वल भविष्य घडवण्यात मदत करेल.
पंतप्रधान नरेंद्र मोदी यांनी अंकित बैयनपुरिया यांच्यासह या स्वच्छता मोहिमेत भाग घेतला. अंकित हा फिटनेस इन्फ्लुएन्सर आहे.
पंतप्रधानांनी त्यांच्या X पोस्टवर एक व्हिडिओ सामायिक केला आहे ज्यामध्ये ते आपल्या दैनंदिन जीवनात स्वच्छता आणि तंदुरुस्तीच्या महत्त्वाबद्दल सांगताना दिसतात. पंतप्रधानांनी त्यांच्या दैनंदिन जीवनातील दिनचर्येबद्दलही सांगितले आणि अंकितच्या तंदुरुस्तीसंबंधी सूचनाही जाणून घेतल्या.
एका X पोस्टमध्ये पंतप्रधान म्हणाले;
“आज, ज्याप्रमाणे देश स्वच्छतेवर लक्ष केंद्रित करत आहे, अंकित बैयनपुरिया आणि मी देखील तेच केले! स्वच्छतेच्या पलीकडे जाऊन आम्ही तंदुरुस्ती आणि निरामय आरोग्य याबाबतही बोललो. हे सर्व त्या स्वच्छ आणि निरोगी भारतासाठी आहे! @baiyanpuria"
दूरसंचार आणि माहिती तंत्रज्ञान मंत्रालय
अंतराळ आधारित संपर्क सेवेसाठी स्पेक्ट्रम प्रदान करण्याबाबत ट्राय विचारविनिमय पत्रावर टिप्पण्या / प्रति- टिप्पण्या सादर करण्यासाठी मुदतवाढ
नवी दिल्ली, 2 मे 2023
भारतीय दूरसंचार नियामक प्राधिकरण  ने ‘अंतराळ आधारित संपर्क सेवेसाठी स्पेक्ट्रम प्रदान’ करण्याबाबत 6 एप्रिल 2023 रोजी विचारविनिमय पत्र जारी केले होते. या विचारविनिमय पत्रात उपस्थित केलेल्या समस्यांबाबत संबंधितांकडून लेखी स्वरूपात टिप्पण्या सादर करण्यासाठी 4 मे 2023 तर प्रति टिप्पण्या सादर करण्यासाठी 18 मे 2023 ही अंतिम दिनांक जारी केली होती.
यावर हितधारक आणि औद्योगिक संघटनांकडून टिप्पण्या सादर करण्यासाठी मुदतवाढ देण्याबाबत आलेल्या मागण्यांच्या अनुषंगाने टिप्पण्या आणि प्रति टिप्पण्या सादर करायला अनुक्रमे 18 मे 2023 आणि 1 जून 2023 पर्यंत मुदतवाढ देण्यात आली आहे. यानंतर मात्र मुदत वाढ देण्याबाबत विचार केला जाणार नाही.
या टिप्पण्या ट्रायचे सल्लागार  अखिलेश कुमार त्रिवेदी यांच्याकडे शक्यतो इलेक्ट्रॉनिक अर्ज स्वरूपात advmn@trai.gov.in यावर पाठवता येणार असून याबाबत काही शंका असल्यास किंवा माहिती हवी असल्यास त्यांच्याशी +91-11-23210481 या दूरध्वनी क्रमांकावर संपर्क साधता येणार आहे.
S.Patil/S.Naik/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 63